આ અંગે મળતી માહિતી અનુસાર તાપી જિલ્લાના ડોલવણ ગામે ચાર રસ્તા પાસે તા.૨૮મી જુન નારોજ આશરે ૪:૦૦ વાગ્યાની આસપાસ ટ્રેક્ટર અને બાઈક વચ્ચે અકસ્માત સર્જાયો હતો. જેમાં ત્રણ યુવકોને શરીરે ગંભીર ઈજા પહોંચી હતી. ઘટનાની જાણ સ્થાનિકોને થતાં સ્થળ પર દોડી આવ્યા હતા અને ઈજાગ્રસ્ત ત્રણેય યુવકોને ૧૦૮ સેવાની મદદથી નજીકની હોસ્પિટલમાં સારવાર અર્થે ખસેડવામાં આવ્યા હતા.જ્યાં ત્રણેય ઈજાગ્રસ્ત યુવકોની સારવાર હાથ ધરવામાં આવી હતી. જેમાં અવિનાશભાઈ ચૌધરી(ઉ.વ.૧૮)(રહે,બડતલ,તા-માંડવી) ને માથાના ભાગે ગંભીર ઈજા પહોંચવાના કારણે વધુ સારવાર અર્થે સુરત ખાતે હોસ્પીટલમાં રીફર કરવામાં આવ્યો હોવાનું જાણવા મળ્યું છે. જયારે સૌરભભાઈ ચૌધરી (ઉ.વ.૨૦)(રહે,બડતલ,તા-માંડવી)ને હાથના ભાગે ઈજા પહોંચી હતી તેમજ કૌશલભાઈ ચૌધરી(ઉ.વ.૨૦)(રહે,બડતલ,તા-માંડવી)ને શરીરના ભાગે ઓછીવત્તી ઈજા પહોંચી હોવાનું જાણવા મળ્યું છે.